09/03/2010 | Administración LocalMunicipal
A Coruña
Servizo de Persoal
Publicación bases 5 prazas bombeiros do Servizo de Extinción de Incendios. C. E.2/09, aprobadas polo tenente de alcalde delegado de Persoal, por delegación da Xunta de Goberno Local, de data 19 de febreiro de 2010.

A presente Convocatoria Específica constitúe o desenvolvemento da Oferta de Emprego deste Concello para o ano 2009, e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello de A Coruña no ano 2009 (ambas as dúas publicadas no BOP do 8 de xuño de 2009), en aplicación do disposto na base primeira desta, e polas seguintes normas específicas: 1. -Clasificación da praza. Escala de Administración Especial. Subescala de Servizos Especiais. - Clase: Servizo de Extinción de Incendios. Praza: Bombeiro.2. - Dotación económica. As retribucións correspondentes ao Grupo C2, e demais retribucións complementarias segundo acordos adoptados pola Corporación ao respecto, e concretados na relación presupostaria.3. - Requisitos esixidos: Para poder tomar parte no proceso selectivo de acceso, os aspirantes deberán reunir os seguintes requisitos: · Estar en posesión da titulación esixible para o acceso como funcionario do grupo C2, conforme á normativa de función pública • Estar en posesión do carné de conducir da clase C, D, E e a autorización BTP. • Ter a nacionalidade española, sen prexuízo do disposto no artigo 57 do Estatuto Básico do Empregado Público. • Ter cumprimentos dezaseis anos e non exceder, no seu caso, da idade máxima de xubilación forzosa. • Posuír a capacidade funcional para o desempeño das tarefas habituais da praza á que se aspira. • Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.4. - Número de prazas que se convocan. Cinco 5. - Sistema de selección: Oposición.6. - Dereitos de exame: Procederase ao abono da taxa que estableza a Ordenanza Fiscal reguladora vixente no prazo de presentación de solicitudes. Estarán exentas do pagamento da taxa, logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente.7. - Presentación de instancias: As instancias solicitando tomar parte no proceso selectivo dirixiranse ao Excmo. Sr. Alcalde e presentaranse no Rexistro Xeral do Concello debidamente cumpridas, durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. Á instancia acompañarase inescusablemente. - Fotocopia do D. N. I. - Carta de Pagamento acreditativa de aboar, coas excepcións sinaladas no punto anterior, o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos. - Fotocopia compulsada do título de graduado en educación secundaria obrigatoria ou calquera outro equivalente, segundo as disposicións educativas sobre a materia. - Fotocopia de estar en posesión do carné de conducir da clase C, D, E e a autorizacion BTP, así como declaración xurada comprometéndose a mantelos vixentes mentres permanezan en situación de servizo activo, como funcionario de carreira, no Servizo de Extinción de Incendios e Salvamento. - Título acreditativo de estar en posesión do nivel de coñecemento da lingua galega CELGA III ou equivalente, ao obxecto de ser declarados exentos da realización do sexto exercicio.8. - Contido do proceso selectivo, forma de desenvolvemento e sistema de cualificación: A oposición constará de seis exercicios, eliminatorios cada un deles, de modo que non poderán pasar ao seguinte os que non fosen declarados aptos ou non alcanzasen a cualificación mínima establecida para cada un deles Consistirá en realizar todas as probas físicas que se indican no Anexo I. A non superación de calquera das probas na forma indicada dará lugar á eliminación do candidato. A cualificación será de apto ou non apto Consistirá en desenvolver por escrito, nun tempo máximo de dúas horas, un cuestionario dun máximo de 75 preguntas tipo test, con catro respostas alternativas, determinadas polo Tribunal inmediatamente antes de celebrarse a proba e relacionado coas materias comprendidas no Anexo III desta convocatoria. O exercicio será cualificado cunha nota de 0 a 20 puntos, sendo necesario alcanzar un mínimo de 10 para superalo, correspondéndolle ao Tribunal determinar o nivel de coñecementos esixidos para alcanzar o mínimo sinalado. As respostas deixadas en branco non puntuarán, e cada pregunta incorrecta restará 0,25 puntos. A nota será calculada a partir dos puntos obtidos no test utilizando a seguinte formula: P – P C N = 10+10 -------------------- 75 – P C Sendo: P = Puntos obtidos polo aspirante no test. P C = Puntos de corte; isto é, puntos que debe conseguir o aspirante para aprobar o test. Serán determinados polo tribunal durante a correción deste. N = Nota obtida polo aspirante no exercicio. Estas probas están dirixidas a determinar as actitudes e aptitudes persoais dos/ás aspirantes e a súa adecuación ás funcións de bombeiro que deberán desempeñar, comprobando que presentan un perfil psicolóxico axeitado. Terá que efectuarse e valorarse por persoal especialista. A cualificación global será de apto/non apto Consistirá na realización de tres probas: a) Proba de intelixencia. Realizarase unha valoración do nivel intelectual e doutras aptitudes específicas, explorando todos ou algúns dos seguintes factores: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. b) Probas de personalidade. As probas orientaranse á avaliación dos trazos de personalidade máis significativos e relevantes para o desempeño da función de bombeiro, así como o grao de adaptación persoal e social dos aspirantes. Así mesmo, deberá descartarse a existencia de síntomas ou transtornos psicopatolóxicos e/ou de personalidade. Entre outros, exploraranse os seguintes aspectos: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación ás normas, capacidade de afrontar o estrés e motivación polo traballo de bombeiro. c) Realización dunha entrevista persoal cos aspirantes. Consistirá en realizar algunhas das probas prácticas que se recollen no Anexo II. Esta proba será cualificada de apto ou non apto Consistirá en desenvolver por escrito, durante un período de dúas horas, un suposto práctico que formulará o Tribunal inmediatamente antes do comezo do exercicio, relativos a tarefas a realización das cales corresponde á praza obxecto da presente convocatoria. Os supostos formulados polo Tribunal versarán sobre os contidos das materias e competencias técnicas comprendidas na parte específica do Anexo III desta Convocatoria así como sobre as competencias xenéricas que se precisan para o desempeño do posto recollidas no Mapa de competencias do Servizo Municipal de Extinción de Incendios e Salvamento. As devanditas competencias xenéricas enuméranse a continuación: capacidade de resposta, traballo en equipo, orientación a resultados, mellora continua, facilitador. O exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo Tribunal inmediatamente antes de celebrarse a proba, correspondéndolle ao Tribunal determinar o nivel de coñecementos esixidos para superar a proba. O presente exercicio puntuarase como apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA III ou equivalente estarán exentos da realización do presente exame. Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, a través do teléfono de información municipal 010 (981184278 para chamadas fóra do termo municipal) e na páxina web do Concello de A Coruña, (www.coruna.es/oposiciones) sen prexuízo de calquera outro medio de difusión que se considere oportuno. Cualificación final: Virá determinada pola suma das puntuacións obtidas nos distintos exercicios da oposición. O Tribunal, á vista dos resultados totais, proporá ao órgano competente o nomeamento dos aspirantes que obtiveran as maiores puntuacións sen que, en ningún caso, poida superar o número de aprobados o de prazas convocadas. Nomeamento de funcionarios en prácticas: Os aspirantes, unha vez superada a fase de oposición, o correspondente recoñecemento médico e o cumprimento dos demais requisitos esixidos, ingresarán como funcionarios en prácticas e deberán superar un curso teórico-práctico de formación a realizar polo Concello e que constará dun período mínimo de 2 meses. Unha vez concluído o curso selectivo, o órgano responsable da avaliación do curso elevará a autoridade que efectuara a convocatoria o nomeamento de funcionarios de carreira dos aspirantes que superaran o mesmo. Os aspirantes que non superen o curso selectivo poderán incorporarse ao inmediatamente posterior coa puntuación asignada ao último dos participantes neste. De non o superar perderán todos os seus dereitos ao nomeamento como funcionarios de carreira. Consistirá na realización dos seguintes exercicios: 1. FLEXIÓNS DE BRAZOS Homes: a) Posición de saída: suspendido da barra, coa presa das mans cara a diante. Brazos e pernas completamente estendidos. Os pés sen tocar o chan. b) Desenvolvemento: levantar o corpo cos brazos ata que o queixo supere a barra. Descender o corpo ata que os brazos queden completamente estendidos. Repetir o exercicio cantas veces se determine. Número mínimo de repeticións válidas: 16. c) Regras: 1. A flexión non é un movemento de lategazo.2. Non poden levantar os xeonllos.3. Non se permite dar impulso coas pernas, sacudíndoas.4. Non pode mexerse. Se o candidato o intenta, impídeselle estendendo un brazo diante das coxas.5. Só se contabilizan as flexións realizadas correctamente.6. Os aspirantes realizarán un só intento. a) Posición de saída: suspendida da barra, coa presa das mans cara a atrás. Brazos flexionados. Os pés sen tocar o chan. b) Desenvolvemento: permanecer suspendidas cos brazos flexionados, co queixo superando a barra e cadeira e pernas totalmente estendidas. Permanecer nesta posición un mínimo de 1 minuto e 18 segundos. c) Regras: 1. Non poden levantar os xeonllos.2. Non se permite dar impulso coas pernas, sacudíndoas.3. Non pode mexerse. Se o candidato o intenta, impídeselle estendendo un brazo diante das coxas.4. As aspirantes realizarán un só intento.2. POTENCIA DE PERNAS a) Posición de saída: cos pés xuntos de parado b) Desenvolvemento: realizar un salto horizontal o máis lonxe posible a pés xuntos. Marca mínima esixida: homes 2 metros 40 centímetros, mulleres 1 metro 92 centímetros. c) Regras: 1. Non se permite o salto, se o candidato non adopta a posición inicial correcta.2. Medirase a última marca que se deixe máis próxima á liña de salto. Medirase dende o bordo da liña máis próxima aos pés.3. Permítense dous intentos, tomando a distancia do mellor intento.3. CARREIRA DE VELOCIDADE a) Posición de saída: a saída darase en posición de pé, detrás da liña de saída. b) Desenvolvemento: * Homes: percorrer unha distancia de 200 m nun tempo máximo de 28 segundos. * Mulleres: percorrer unha distancia de 200 m nun tempo máximo de 35 segundos. c) Regras: 1. O cronómetro ponse en marcha cando o que ordena a saída baixa a man alzada e acciona o asubío ou a través de pistola de atletismo.2. Detense o cronómetro cando o corredor chegue co peito á liña final.3. É nulo calquera intento no que o candidato interfira a outro. Permítese un só intento máis ao interferido e anótase o mellor tempo.4. O calzado a utilizar debe ser de tipo deportivo, con sola de goma, estando permitido o uso de zapatillas de cravos.5. Poderase realizar un só intento.6. A realización de máis de dúas saídas nulas levará consigo a eliminación do aspirante.7. En caso da utilización de foto finish na toma de tempos, o incremento será de 24 centésimas de segundo.4. PROBA DE FONDO a) Posición de saída: de pé detrás da liña de saída. b) Desenvolvemento: * Homes: percorrer unha distancia de 2000 metros nun tempo máximo de 6 minutos e 55 segundos. * Mulleres: percorrer unha distancia de 2000 metros nun tempo máximo de 8 minutos e 20 segundos. c) Regras: 1. O cronómetro ponse en marcha cando o que ordena a saída baixa a man alzada e acciona o asubío ou a través de pistola de atletismo.2. Detense o cronómetro cando se alcanza o máximo establecido.3. Non se permite interferir uns corredores con outros.4. A proba eféctuase nun único intento.5. O calzado a utilizar debe ser de tipo deportivo, con sola de goma, estando permitido o uso de zapatillas de cravos. a) Posición de saída: de pé sobre o podio de saída. Haberá unha voz preventiva de “preparados”, e a saída efectuarase no instante en que soe o asubío. b) Desenvolvemento: * Homes: percorrer a distancia con estilo libre investindo un tempo máximo de 37 segundos. * Mulleres: percorrer a distancia con estilo libre investindo un tempo máximo de 42 segundos. c) Regras: non está permitido agarrarse á parede ou ás cortizas, nin tocar cos pés no fondo. A proba efectuarase nun único intento. A realización de máis de dúas saídas nulas, levase consigo a eliminación do aspirante. Consistirá na realización dalgún dos seguintes exercicios. A elección dos exercicios será determinada polo tribunal, sendo como mínimo tres: a) Explicación do exercicio: subir unha autoescaleira de 30 m, a 65. º de inclinación ata a súa parte superior. Subirá e baixará de fronte aos chanzos. b) Posición de saída: no chan, fronte á escaleira. c) Tempo máximo: 60 segundos. a) Explicación do exercicio: consiste en cortar unha prancha de aceiro de 1,5 cm de espesor e de 25 cm de longo, utilizando para iso un soprete con osíxeno e acetileno. O aspirante terá que efectuar a regulación das presións de ambos os dous gases nas válvulas das botellas e do soprete. b) Tempo máximo: 3 minutos. Consistirá en efectuar unha proba de condución dun vehículo e o seu posterior aparcamento. O itinerario e demais detalles serán fixados polo tribunal. A normativa sancionadora a aplicar será a específica para a obtención dos carnés de conducir C e E. Solo será necesario realizar dobre embrague se o vehículo así requiríseo. a/ Explicación do exercicio: consiste en cortar un madeiro de madeira dun diámetro non superior a 50 cm, utilizando para iso unha motoserra. O aspirante terá que realizar todas as operacións necesarias para poñer en funcionamento a motoserra e a súa posterior corte. O corte será realizado coa técnica adecuada segundo a situación do madeiro. Se se produce algún contacto da folla da motoserra co chan ou obxecto colocado, que expresamente se indicara que non se pode tocar, o aspirante será eliminado. b/ Tempo máximo: 2 minutos 30 segundos. a/ Explicación do exercicio: consiste en cortar un bloque de cemento dun diámetro non superior a 25 cm, utilizando para iso unha motodisco. O aspirante terá que realizar todas as operacións necesarias para poñer en funcionamento a ferramenta e a súa posterior corte. b/ Tempo máximo: 2 minutos. TEMA 1.- A Constitución de 1978. Estrutura e contido. Dereitos fundamentais e liberdades públicas. TEMA 2.- O Estado das Autonomías. Principios e características. Breve referencia ao Estatuto de Autonomía de Galicia. TEMA 3.- Municipios de Gran Poboación: Organización e competencias municipais. O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas. TEMA 4.- O persoal ao servizo das Corporacións Locais. Persoal funcionario e persoal laboral. Situacións administrativas. TEMA 5.- Dereitos e deberes das/os funcionarias/os locais. Código de conduta das/os empregadas/os públicas/os. Réxime disciplinario: faltas e sancións. Réxime de incompatibilidades. TEMA 6.- Teoría do lume. Fundamentos sobre o lume. Como se produce o lume. O comburente. A calor. Temperatura. Fontes de calor. Os combustibles. Produtos da combustión. Transferencia de calor. Fume e gases de combustión. TEMA 7.- Teoría da extinción e axentes extintores. Teoría de extinción do lume. Extinción por redución da temperatura; por separación do combustible; por desprazamento ou dilución do osíxeno; e por inhibición da reacción en cadea. A auga como axente extintor. Escúmalas extintoras. Po químico seco. Anhídrido carbónico. Outros axentes extintores gasosos. Idoneidade dos axentes extintores. Extintores portátiles. TEMA 8.- Hidráulica básica. Fluídos. Presión. Presión atmosférica. Unidades de presión. Aparatos de medida. Leis fundamentais da hidrostática. Hidrodinámica. Leis fundamentais da hidrodinámica. Perda de carga. Reacción en lanza. Golpe de ariete. Bombas. TEMA 9.- Física mecánica. Máquinas simples. Levantamento de cargas. Poleas. Pancas. Electricidade básica. Intervencións con presenza de electricidade. Efectos da electricidade no corpo humano. TEMA 10.- Protección respiratoria para bombeiros. Riscos respiratorios para os bombeiros. Tipos de equipos de protección respiratoria. Compoñentes dos equipos de protección respiratoria. Limitacións e consideracións de seguridade. Control persoal dos equipos respiratorios. Mantemento dos equipos respiratorios. Sistemas de alarma persoal por detección de movemento. Equipos de protección persoal: casco, carapucha protectora, chaquetón e cobre pantalón, botas, luvas, equipos especiais para protección do bombeiro. Niveis de protección. TEMA 11.- Instalacións fixas de protección contra incendios: instalacións de detección e alarma. Central receptora, conducións e detectores. Instalacións de extinción: redes de auga, fontes de alimentación, canalizacións e válvulas, hidrantes, columnas secas, bocas de incendio equipadas. Sistemas automáticos de extinción por auga, escuma, CO2, po e outros. TEMA 12.- Extinción de incendios no interior de edificios. Consideracións xerais no ataque a incendios en edificios. Riscos de flashover e backdraft. Métodos de aplicación de auga con mangueiras. Incendios en pisos altos e sotos. Técnicas de mergullo en fume. TEMA 13.- Incidentes con materiais perigosos. Identificación de materias perigosas. Clasificación. Etiquetas de perigo. Paneis. Números de identificación. Incidentes con gases. Depósitos. Identificación. Fugas. Explosións leves. TEMA 14.- Os incendios forestais. Fases da combustión. Causas. Propagación da calor no monte. Os combustibles forestais. Clases de lumes forestais. Factores que interveñen na propagación. Desenvolvemento da extinción. Análise da situación e plan de ataque. Liñas de defensa. Aplicación de auga. Actuación despois do incendio. Seguridade do persoal. Precaucións xerais. TEMA 15.- Rescates en accidentes de tráfico. Ferramentas hidráulicas e pneumáticas de rescate. Outros equipos utilizables en accidentes de tráfico. Técnicas básicas de desencarceración. Material de rescate e salvamento: cabuyería, cordas, nós, descensores e outros elementos. TEMA 16.- Primeiros auxilios. Anatomía básica. Funcionamento do corpo humano (fisioloxía). Atención a feridos: síntomas, tratamento, traslados. Apósitos e vendaxes. Métodos de respiración artificial. Masaxe cardíaca. Transporte de accidentados. Queimaduras. TEMA 17.- Construción e incendios. Materiais e elementos construtivos. Resistencia e reacción ao lume. Influencia nas fases do incendio. Xeneralidades do Código Técnico da Edificación. Apeos e apuntalamentos. Definicións. Ferramentas e materiais. Tipos de apuntalamentos. Organización dos traballos. TEMA 18.- Ventilación. Ventilación aplicada á loita contra o lume. Consideracións que afectan á decisión de ventilar. Técnicas de ventilación. Ventilación en edificios altos, sotos e edificios sen ventás. TEMA 19.- Lei de prevención de riscos laborais. Reacción humana ante as emerxencias. Comportamento durante a fase de alarma e evacuación. TEMA 20.- Lei de Emerxencias de Galicia. Plans territoriais. PLATERGA. PEMU. Plans especiais. TEMA 21.- Toponimia da cidade. Relativa a situación de edificios singulares, históricos e oficiais, situación de rúas, prazas, vías de comunicación, barrios, ríos do termo municipal, percorridos (camiño a seguir entre dous puntos), etc. A Coruña, 19 de febreiro de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández